**142/2020. (VIII.13.) VISB számú határozat**

1. A Városstratégiai, Idegenforgalmi és Sport Bizottság az önkormányzat 2020. évi költségvetéséről szóló 4/2020. (III.5.) önkormányzati rendelet 11. § (5) bekezdés a) és d) pontjaiban kapott felhatalmazás alapján az „Óvoda intézményi karbantartás” előirányzat terhére 2020. évi költségvetésben biztosított előirányzatának felhasználására vonatkozó előterjesztést megtárgyalta és az elmaradt garanciális munkák elvégzéséhez szükséges előirányzat biztosítását az alábbiak szerint támogatja:

**„Óvoda intézményi karbantartás” előirányzat terhére**

**A Szombathelyi, Hétszínvirág Óvoda** (9700 Szombathely, Bem J. u. 33.) **a Margaréta Óvoda** (9700 Szombathely, Margaréta u. 1.) **a Micimackó Óvoda/ Napsugár Óvoda** (9700 Szombathely, Pázmány P. krt. 26.) elmaradt garanciális munkák elvégzéséhez szükséges **bruttó 2.195.055,- Ft -ot** biztosít.

1. A Városstratégiai, Idegenforgalmi és Sport Bizottság felkéri a polgármestert, hogy az elmaradt garanciális munkák elvégzéséhez szükséges összeg kivitelezőtől történő behajtása érdekében tegye meg a szükséges intézkedéseket, és ennek eredményéről adjon tájékoztatást a Bizottság soron következő ülésén.

**Felelős**: Dr. Nemény András polgármester

Dr. Horváth Attila alpolgármester

Tóth Kálmán, a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(a végrehajtásért: Kalmár Ervin, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője)

**Határidő**: 1. pont: a költségvetési rendelet soron következő módosítása

2. pont: a Városstratégiai, Idegenforgalmi és Sport Bizottság soron következő ülése